Δαμάσκηνο

Το δαμάσκηνο είναι ένα φρούτο με γλυκιά γεύση και ωραίο άρωμα. Είναι ο καρπός της δαμασκηνιάς. Ανήκει στο γένος Prunus (προύμνος ή προύνος), μαζί με τα ροδάκινα και τα κορόμηλα.

 Προέλευση 
Το όνομα δαμάσκηνο είναι μεσαιωνικό (δαμάσκηνον) και προέρχεται από ουσιαστικοποίηση του επιθέτου Δαμασκηνός (που προέρχεται από τη Δαμασκό). Μια κοινή θεωρία είναι ότι το δαμάσκηνο καλλιεργήθηκε για πρώτη φορά στην αρχαιότητα στην περιοχή γύρω από την αρχαία πόλη της Δαμασκού, πρωτεύουσα της σύγχρονης Συρίας, και εισήχθη στη βορειοδυτική Ευρώπη από τους Ρωμαίους. Όμως, ο ιστορικός δεσμός μεταξύ του δαμάσκηνου της ρωμαϊκής εποχής και του βορειοδυτικού ευρωπαϊκού δαμάσκηνου είναι μάλλον αδύναμος παρά την υιοθέτηση του παλαιότερου αυτού ονόματος. Το δαμάσκηνο (λατινικά: damascenum) που περιγράφεται από Ρωμαίους και Έλληνες συγγραφείς της ύστερης αρχαιότητας έχει περισσότερο τον χαρακτήρα ενός γλυκού δαμάσκηνου, που δεν ταυτίζεται με αυτήν την ποικιλία.Isidore of Seville (died 636) wrote in Latin: "The best type of plum is the Damascena, named for the city of Damascus from which it was first imported" – Ref (in Latin). The Greek writer Oribasius (died c. 400 AD) has δαμάσκηνον damaskenon literally meaning "Damascene", actually meaning a plum (ref), but not fitting well to the damson plum as such.Dalby, A. Food in the Ancient World, Routledge, 2003, p.264.

 Περιγραφή και χρήσεις 
Έχει σχήμα ωοειδές ή ελλειψοειδές και χρώμα βαθύ μπλε ή μοβ όταν ωριμάσει. Τρώγεται νωπό ως φρούτο, ή αποξηραμένο χωρίς να αλλοιωθούν τα θρεπτικά του συστατικά. Γίνεται μαρμελάδα, χυμός και χρησιμοποιείται στη ζαχαροπλαστική. Οι καρποί που προορίζονται για ξήρανση μαζεύονται όταν είναι ώριμοι. Στην συνέχεια τοποθετούνται σε ειδικούς κλιβάνους με θερμοκρασία 65-90 βαθμούς Κελσίου.

Το δαμάσκηνο είναι πλούσιο σε βιταμίνη C. Περιέχει επίσης βιταμίνη Α, ασβέστιο, κυτταρίνη και μαγνήσιο. 

 Παραγωγή 
Η Κίνα είναι πρώτη στον κόσμο σε παραγωγή δαμάσκηνων. Ακολουθούν η  Ρουμανία, οι Η.Π.Α και η Σερβία. Στην Ελλάδα η οργανωμένη καλλιέργεια είναι περιορισμένη και γίνεται κυρίως στο βορειότερο τμήμα της χώρας: στη Θεσσαλία και τη Μακεδονία. Το δαμάσκηνο είναι επίσης χαρακτηριστικό προϊόν της Σκοπέλου.

 Δείτε επίσης 
 Δαμασκηνιά
 Πράουστο

 Παραπομπές 

 Εξωτερικοί σύνδεσμοι 



Κατηγορία:Φρούτα
Κατηγορία:Δρύπες